[{"text_idx": "#000001", "text": "Mingi kaks na\u0308dalat tagasi kuivatasin toas pesu ja no see kuivas terve na\u0308dalavahetuse, sest.. ma ei teagi miks \u2013 o\u0303hk ei liigu normaalselt kui rest ta\u0308is on."}, {"text_idx": "#000002", "text": "Meil on kuivatiga pesumasin, ostsime selle enne Hedoni su\u0308ndi, aga mulle ei meeldi ko\u0303iki asju kuivatis kuivatada. Kui Hedon oli va\u0308ike, siis igasugused bodyd ja piimalapid kuivatist la\u0308bi lasta oli okei, aga sa\u0308rke-pu\u0308kse ma seal igana\u0308dalaselt seal kuivatada ei taha. Kleitidest ja teksadest ra\u0308a\u0308kimata. Ma ei pane ju selliseid riideid kuivatisse ometi:"}, {"text_idx": "#000003", "text": "Esiteks ma ei triigi midagi. Aastas korra ehk Meelise triiksa\u0308rki ja siis teeb seda ka ta ise. Ma ise ei triigi mitte midagi. Mitte kunagi. Me oleme Meelisega 11 aastat koos olnud ja selle aja jooksul olen ma triikraua haaranud heal juhul kahel korral. Meelis u\u0308hel korral. Sel suvel. Ja kasutas siis ka pigem pulmakleidi aurutamiseks."}, {"text_idx": "#000004", "text": "Sokke ja suvalist Primarki aluspesu vo\u0303in ma seal kuivatada, aga see on ka ko\u0303ik. Kahjuks vo\u0303i o\u0303nneks ei koosne meie garderoob ainult Primarki sokkidest. Pealegi tuleb meil sel reedel kuusk, mis kitsendab meie olukorda veelgi. Pesurestile ei ole ruumi kui me elada ka tahame. Vannitoas on ta ees, elutoas/Hedoni toas ei saa ta terve na\u0308dalavahetuse seista ja kuivada.."}, {"text_idx": "#000005", "text": "Mo\u0303tlesin juba o\u0303udusega, et jo\u0303uludeks tuleb mu o\u0303elaps meile, mis ta\u0308hendab tekk alla, tekk peale, linad jutud, mingi metsik kogus pesu, kus ja millal ma seda pesen. Okei, pesta saan, aga kuivatan. Kuivatis kuivatatud voodipesule tuleb mingi veider lo\u0303hn, selline kuivanud lo\u0303hn, u\u0308ldse ei meeldi."}, {"text_idx": "#000006", "text": "See paarina\u0308dala tagune juhtum, kus laupa\u0308eva hommikul rippuma pandud pesu pu\u0308hapa\u0308eva o\u0303htul veidi niiske oli \u2013 no nii niiske, et kappi ei pane, viskas mul ta\u0308iega kopa ette, kirjutasin EasyCleani, et palun aidake mind talveperioodil ha\u0308dast va\u0308lja ja peske mu pesu a\u0308ra ja mul ausalt on kama, mis ta siis maksma la\u0308heb. Pesukuller oli ja\u0308rgmisel o\u0303htul kohal ja u\u0308leja\u0308rgmisel pa\u0308eval oli kokkulapitud puhas pesu kotiga ukse taga. Kui mugav."}, {"text_idx": "#000007", "text": "Kavatsen seda luksust nautida seni kuni o\u0303ues la\u0308hevad ilmad selliseks, et sinna viidud pesu ei tule kivikamakana tagasi vaid hea va\u0308rskelo\u0303hnalise pesuna."}, {"text_idx": "#000008", "text": "Esimese asjana saatsin pessu ko\u0303ik voodipesud ja kaks suletekki. Sellest suleteki pesemisest olen ma juba varem bloginud, seepa\u0308rast mulle kohe EasyClean meenuski."}, {"text_idx": "#000009", "text": "Igal juhul, kui te olete nagu mina, keda triikimine ei koti, aga puhast pesu armastate, siis segapesu kilo maksab ilma triikimiseta 6,50\u20ac. Triigitud voodipesu ainult 4,25\u20ac. Minul oli ka voodipesu triikimisest kama kaks. Peaasi, et tuleks tagasi puhas ja kuiv pesu, mille ma saan kappi panna."}, {"text_idx": "#000010", "text": "PS! Piltidel on siiski juba minu kokkulapitud kombod, sest mulle meeldib kui Hedoni riided on toon-toonis ja komplektis koos. Hea mugav kohe sahtlist haarata ja selga panna. Okei, mitte kipsiga. Nu\u0308u\u0308d tal on kaks sa\u0308rki, millel ma u\u0308he varruka raatsisin maha lo\u0303igata"}, {"text_idx": "#000013", "text": "7 thoughts on \u201cMa loobusin pesupesemisest\u201d"}, {"text_idx": "#000016", "text": "Ja miks sa arvad, et nad seal voodipesu kuivatis ei kuivata? Loomulikult teevad seda :)"}, {"text_idx": "#000017", "text": "Jah, ja triigivad sirgeks ka. Minu kuivatist tuleb va\u0308lja mingi ka\u0308kk :D Aga u\u0308ldiselt pesumajadel on suured kuivatid, kuhu lina la\u0308heb lapikuna sisse ja ka\u0308ib kuumade rullide vahelt la\u0308bi. Ma olen lapsena pesumajas ka\u0308inud pa\u0308ris palju, mu naabrita\u0308di to\u0308o\u0308tas seal ja ka\u0308isin temaga kaasas vahest."}, {"text_idx": "#000018", "text": "Pa\u0308ris hea mo\u0303te, aga samas sobilik vaid va\u0308iksemale perele. Kui peres on u\u0308le viie inimese on pesukogus ikka meeletu ja iga na\u0308dal ca 65.- maksta oleks ikka hull ku\u0308ll :D. Meie ostsime korraliku pesumasina ja kuivati (tornis)-,mo\u0303lemad 8 kg, milles mahub kenasti pesema nt kaht suletekki, ra\u0308a\u0308kimata muidugi suurest riiete hulgast. Kuivatisse ei la\u0308he loomulikult u\u0308kski to\u0308o\u0308riie, aga nt teksad,t-sa\u0308rgid, voodipesud ja laste igapa\u0308evased riided ja vahel isegi meriinokad la\u0308hevad ning tulevad va\u0308lja alati sirgelt ning kokkuto\u0303mbumist ega kahjustusi ei ole ma\u0308rganud. On ka teada, et pesumasin-kuivatid ei o\u0303igusta ennast ja po\u0303hjus, miks su voodipesud jm asjad tulevad va\u0308lja ka\u0308kina masinast ongi selles, et kas oled nad liiga kauaks pa\u0308rast tsu\u0308klilo\u0303ppu masinasse ja\u0308tnud, oled masina liialt ta\u0308is pannud vo\u0303i on masin ise va\u0308sinud ja vana."}, {"text_idx": "#000020", "text": "Segapesuga ole ettevaaglik. Ma viisin pesu mo\u0303nda aega tagasi (kui omasin kuivatiga pesumasinat) Maakri pesumajja. Kraadid millega pesu pestakse on u\u0308sna ko\u0303rged ning mo\u0303ne aja pa\u0308rast ta\u0308heldasin kokkuto\u0303mbumist, kulumist, va\u0308rvierinevust jne. Siis kolisime ja juba paar aastat on mul pesumasin ja kuivati eraldi. Voodilinade pesu on elementaarne sisse osta. Maakris arvutatakse voodipesu+ triikimine kilohinnaga. Tavaliselt ja\u0308a\u0308b see 13-20 euro vahele. Voodipesu vahetame kord na\u0308dalas."}]